Кирил Христов
Ти знайш: по цялата вселена…

chitanka.info

Ти знайш: по цялата вселена

едни са твоите уста —

затуй ли неприкосновена

е тая чудна красота?

Турни на жарки си целувки

цена върховна: гроб студен!

Но тез детински преструвки

жестоко днес ме мъчат мен.

Едничко само мигновенье

тез устни аз да бях допрял —

и мировото разрушенье

със радост дива бих призвал…

1896

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.